Bétera aprova la seua Agenda Urbana
07 de març de 2025

• Aquesta Agenda suposa un full de ruta que analitza els principals desafiaments als quals s'enfronta el municipi i fixa l'estratègia de Bétera per als pròxims anys.

• Al seu torn, aquesta Agenda és un document estratègic que l'Equip de Govern ha volgut desenvolupar per a atraure finançament, sobretot europeu.

El Ple Ordinari del mes de març ha ratificat l'Agenda Urbana de Bétera, aprovada prèviament per la Junta de Govern Local, amb els vots a favor del Partit Popular, Mas Camarena – Torre en Conill, Vox i PSOE i l'abstenció del grup Compromís. Un document que en paraules de l'Alcaldessa de Bétera, Elia Verdevío, “marca un full de ruta per al desenvolupament del municipi durant la dècada vinent, alineant-se amb les dinàmiques nacionals i internacionals. I a més, reflecteix la visió d'un futur més sostenible, inclusiu i pròsper per a Bétera i la nostra ciutadania”.

Comptar amb la seua pròpia Agenda Urbana dota a Bétera d'una planificació integral per a la dècada vinent que resulta essencial per al desenvolupament de les seues polítiques municipals i la implicació ciutadana en el codisseny de les mateixes i el seguiment de la seua implantació. D'aquesta manera, el municipi focalitza els seus objectius i traça un full de ruta per a la seua consecució, la qual cosa permet, d'una banda, l'optimització de recursos en seguir una línia clarament definida i, d'altra banda, la seua alienació amb plantejaments globals i estratègics el que facilita la consecució de finançament per a la seua efectiva execució.

Una Agenda en la qual s'ha comptat amb la participació ciutadana i en la qual també s'ha fet partícip als grups polítics que conformen la Corporació Municipal sent una Agenda que ha comptat amb “un procés que ha combinat la perspectiva global amb un enfocament local, promovent la implicació dels nostres veïns i veïnes així com dels diversos actors de l'àmbit territorial”, ha explicat la regidora de Fons Europeus, Diana Zaragozá, qui a més ha valorat molt positivament la participació “perquè ha sigut essencial tant per a establir el punt de partida com per a definir el pla d'acció i el seu posterior seguiment, que ens ha permés obtindre una Agenda a mesura a la nostra actual realitat i futura”.

Un Pla d'Acció per a dur a terme aquesta Agenda

I per a implementar la seua Agenda Urbana i obtindre el millor rendiment i els millors resultats, l'Ajuntament de Bétera ha establit un Pla d'Acció amb una estratègia a curt, mitjà i llarg termini a través de 34 línies destinades a la seua materialització. I a més, el seu disseny inclou les eines necessàries per a la seua avaluació i seguiment per part de tots els actors implicats en el seu desenvolupament sent les propostes formulades com un traçat dinàmic que permet una evolució coherent del municipi però amb la flexibilitat suficient i la necessària implicació ciutadana perquè els veïns i veïnes participen en el disseny de Bétera.

En eixe sentit, aquestes línies d'acció s'estructuren entorn a cinc dimensions alineades amb l'Agenda Urbana Espanyola: cultural per a remarcar el caràcter patrimonial, econòmica per a permetre el desenvolupament local, física que avance en la millora de l'espai públic així com en l'equitat entre tots els entorns urbans, mediambiental de cara a afrontar els reptes de l'emergència climàtica i social amb la finalitat d'aconseguir una societat més igualitària i estructurada.

Un full de ruta traçat que persegueix avançar en la resiliència social, mediambiental i econòmica del municipi contribuint d'aquesta manera al benestar ciutadà com a meta última. I que serà una eina imprescindible per a la captació de fons europeus que permeten un finançament extra al Consistori per a millorar, adequar i dur a terme noves infraestructures i serveis a Bétera.